《陪韩守刘村看牡丹》
宋代·李石

洛阳旧谱隔芳园，姚魏寻香作返魂。
端为名花肯迂路，定知春返落深村。
日中半醉如含恨，雨后幽姿未忍言。
上怨分明有余地，野芹何独溯金门。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。